Nr. L 54/6 De Europæiske Fællesskabers Tidende 1.3. 86 RÅDETS FORORDNING (EØF) Nr. 482/86 af 25. februar 1986 om fastlæggelse af de i Portugal producerede vine, der sidestilles med kvalitetsvine fra bestemte dyrkningsområder henhørende under pos. 22.05 i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Por- tugals tiltrædelse, særlig artikel 234, stk. 2, under henvisning til forslag fra Kommissionen, og ud fra følgende betragtning: I artikel 268, stk. 2, litra 2), andet afsnit, tredje led, i tiltrædelsesakten er det fastsat, at toldsatserne for vine, der sidestilles med kvbd henhørende under pos. 22.05 i den fælles toldtarif, ved indførsel til Fællesskabet i dets sammensætning pr. 31. december 1985 nedsættes på grundlag af basistoldsatserne i seks lige store rater efter den tidsplan, der er fastlagt i samme artikel; de i Portu- gal fremstillede vine, der kan sidestilles med de pågæl- dende vine, bør derfor fastlægges — UDSTEDT FØLGENDE FORORDNING: Artikel 1 1. Ved anvendelsen af tiltrædelsesaktens artikel 268, stk. 2, litra a), andet afsnit, tredje led, sidestilles de vine, der er fremstillet på Portugals område i overensstem- melse med den gældende nationale lovgivning vedrø- rende »denominacåo de origem controlada« og »indi- cagåo de proveniéncia regulamentada«, med kvbd hen- hørende under pos. 22.05 i den fælles toldtarif. 2.  Listen over de i stk. 1 omhandlede vine fastlægges efter fremgangsmåden i artikel 67 i Rådets forordning (EØF) nr. 337/79 af 5. februar 1979 om den fælles mar- kedsordning for vin (?), senest ændret ved forordning (EØF) nr. 3768/85 (?). Med henblik herpå meddeler re- publikken Portugal Kommissionen alle de oplysninger, der er nødvendige for anvendelsen af nærværende for- ordning. Artikel 2 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 25. februar 1986. På Rådets vegne G. BRAKS Formand (?) EFT nr. L 54 af 5. 3. 1979, s. 1. (?) EFT nr. L 362 af 31. 12. 1985, s. 8.